Оңтүстікте омарташылар жылына 100 тонна бал өндіруде
"Оңтүстікте омарташылар жылына 100 тонна бал өндіруде" | "https://abai.kz/post/45208"
TITLE: Оңтүстікте омарташылар жылына 100 тонна бал өндіруде
URL: https://abai.kz/post/45208
META: "Оңтүстікте омарташылар жылына 100 тонна бал өндіруде" | "https://abai.kz/post/45208"
DATE: 20.09.2016
AUTHOR(s): Абай-Ақпарат
TOTAL WORDS: 223
TEXT: Ең қызық та қиын кәсіптің түрі – бал ара өсірумен айналысатын омарташы кәсібі. Бүгінгі күні Оңтүстік Қазақстан облысының көлемінде 1200 шағын, орта және ірі ара өсіруші жеке және заңды тұлғалар болса, олар жылына 100 тонна көлемінде бал өндіреді. Облыста бал ара шаруашылығын дамыту мақсатында бірқатар жұмыстар атқарылып, оны селекциялық асылдандыру жұмыстарын жүргізгені үшін әрбір ұяшығына мемлекет тарапынан 3190 теңге қолдау қаржы төленуде. Ал 2016 жылы 3 мың ұяшыққа 9570,0 мың теңге қаржы бөлу жоспарланған. Оңтүстіктің омарташыларына қолдау көрсетіп отырған мекеменің бірі «Ырыс» микроқаржы ұйымы. Аталмыш ұйымнан қолдау алған шаруашылықтың бірі «ЭкоМёд» ЖШС. Серіктестік ара шаруашылығын дамыту үшін қаржы ұйымынан төмендетілген жылдық мөлшерлеме негізінде 5 миллион теңге несие алып, оған 480 дана ара ұяшығын сатып алған. Олар әр ұяшықтан шамамен 25-30 келі әсел өнімін алады. Биыл шаруашылыққа Австрия мен Украина елдерінен асыл тұқымды “К  арпаттық” бал аралары әкелінді. Араның бұл түрлері балды жақсы жинайды әрі ауа-райына жылдам бейімделеді. Балдың аққурай және таулы түрлерін өндіретін шаруашылық өндірілген өнімдерін Қазақстанның солтүстік және орталық облыстарына және көрші Ресей еліне экспорттаған. Сондай-ақ, облыста бал ара шаруашылықтарды ғылыми сүйемелдеумен айналысатын «Оңтүстік-Батыс мал және өсімдік шаруашылығы ғылыми зерттеу институты» ЖШС-ында бал ара шаруашылығы секторы жұмыс жасайды. Ал бал аралар аналығын қолдан ұрықтандырумен ЖК «Демидов» айналысып келеді. Өңірде «Облыстық әуесқой омарташылар қауымдастығы» жұмыс істейді. Бұл қауымдастыққа 250 бал ара өсірушілер мүше. Қауымдастық төрағасы Төрехан Нормұхамбетов. Самал ЖАЙЛАУБЕК, Оңтүстік Қазақстан облысы Abai.kz
